PATVIRTINTA

Visagino rekreacijos paslaugų centro direktoriaus

2017 m. rugsėjo 21 d. įsakymu Nr. V-84

**VISAGINO REKREACIJOS PASLAUGŲ CENTRO SPORTO SALIŲ LANKYMO VIDAUS TVARKOS TAISYKLĖS**

1. **BENDROSIOS NUOSTATOS**
2. Lankytojas – kiekvienas asmuo, kuris Rekreacijos paslaugų centro nustatyta tvarka sumokėjo už paslaugą ar pasirašė ilgalaikę sutartį. Mokėjimo tvarką nustato šios taisyklės (toliau - Taisyklės).
3. Taisyklės nustato Sporto salių lankytojų aptarnavimo (paslaugų teikimo) tvarką, privalomus saugumo, higienos ir kitus reikalavimus lankytojams, administracijos ir lankytojų teises, pareigas bei jų atsakomybės ribas, paslaugų teikimo sąlygas.
4. Taisyklės yra viešai skelbiamos ir privalomos visiems Sporto salių lankytojams, nepriklausomai nuo jų amžiaus. Asmuo ar asmenų grupė, prieš sudarydama sutartį dėl Sporto salės paslaugų (t.y. įsigydamas paslaugą), privalo susipažinti su šiomis Taisyklėmis ir, naudodamasis Sporto salės paslaugomis, jų laikytis.
5. Lankytojas yra visiškai atsakingas už savo sveikatos būklę ir galimybę naudotis Sporto salės teikiamomis paslaugomis. Administracija ir darbuotojai neatsako dėl lankytojo sveikatos sutrikimų, sužalojimų ir nelaimingų atsitikimų, atsiradusių lankantis Sporto salėje.
6. Teisę naudotis Sporto salių teikiamomis paslaugomis turi bet kokio amžiaus asmenys, išskyrus šiose taisyklėse numatytas išimtis.
7. Sporto salėse draudžiama lankytis šiems asmenims:
   1. sergantiems infekcinėmis ligomis;
   2. asmenims, apsvaigusiems nuo alkoholio, narkotinių ar psichotropinių medžiagų;
   3. asmenims, neturintiems mokėjimo kvito ar sutarties;
   4. asmenims su kitais negalavimais, kurie kelia ar gali kelti grėsmę savo ar kitų lankytojų sveikatai ir saugumui;
   5. asmenims, kurių elgesys kelia pavojų Sporto salių lankytojams, jų saugumui ir higieninei būklei arba prieštarauja visuomenėje priimtoms gero elgesio taisyklėms.
8. Vaikai iki 18 metų gali lankytis Sporto salėse tik lydimi juos prižiūrinčių suaugusiųjų asmenų arba treneriu (mokytojų) kurie atsako už jų saugumą. Suaugęs asmuo turi būti vyresnis nei 18-os metų ir prisiimti visišką atsakomybę už prižiūrimų vaikų saugumą, sveikatos būklę, elgesį, šių Taisyklių laikymąsi, už vaikų daiktų saugojimą.
9. Negalią turintys asmenys, kuriems dėl jų sveikatos būklės yra reikalinga kito asmens priežiūra, Sporto salėse gali lankytis tik lydimi jį prižiūrinčio pilnamečio asmens.
10. Administracija gali laikinai uždaryti sporto sales, apie tai įspėjus iš anksto.
11. Sporto salių paslaugų teikimo laikas skaičiuojamas nuo įėjimo į rūbinę iki išėjimo iš jos.
12. **BILIETŲ ĮSIGIJIMO TVARKA, ĮKAINIAI**
13. Paslaugų kainos skelbiamos įstaigos interneto svetainėje [www.vrpc.lt](http://www.girstuciobaseinas.lt/), taip pat informacijos galima teirautis pas budintį.
14. Lankytojai gali būti laikinai neįleidžiami į Sporto salę dėl svarbių priežasčių arba kai ji yra užimta.
15. Asmeniui ar grupei asmenų sumokėjusiai už paslaugą ir nusprendžiusiai nesinaudoti Sporto salės paslaugomis, pinigai negrąžinami ir paslaugos suteikimo diena nekeičiama.
16. Už grubius šių Taisyklių pažeidimus, administracija turi teisę panaikinti apmokėtos paslaugos galiojimą.
17. Dėl svarbių priežasčių Sporto salėmis laikinai gali būti draudžiama naudotis. Tuo atveju, paslaugos kaina perskaičiuojama.
18. Kylant abejonių dėl lankytojo amžiaus, budėtojas turi teisę pareikalauti lankytojo pateikti asmens tapatybės dokumentą.
19. **KITA BENDRA INFORMACIJA**
20. Sporto salės dirba darbo dienomis bei savaitgaliais nuo 9.00 val. iki 21.00 val. adresu Draugystės g. 10 B, nuo 8.00 val. iki 22.00 val. adresu Vilties g. 5 A. Darbo laikas nurodytas administracijoje ir interneto svetainėje [www.vrpc.lt](http://www.vrpc.lt).
21. Sporto salių lankytojai privalo avėti tik švarią ir sportinei veiklai pritaikytą avalynę, dėvėti švarią sportinę aprangą.
22. Rūkyti įstaigos patalpose draudžiama.
23. Administracija neatsako už lankytojų asmeninius daiktus, paliktus rūbinėje.
24. Lankytojai, pajutę bet kokių sveikatos sutrikimų, privalo kreiptis į trenerį – mokytoją, bendrosios praktikos slaugytoją ar kitą personalą.
25. Moksleiviams į sporto salę įeiti leidžiama tik esant mokytojui, treneriui. Moksleiviai privalo griežtai laikytis jo nurodymų.
26. Lankytojai privalo nedelsdami palikti Sporto salę, jeigu to reikalauja įstaigos personalas (pvz., evakuacijos atveju).
27. **LANKYTOJŲ TEISĖS IR PAREIGOS**
28. Lankytojas turi teisę:
    1. naudotis Sporto salių teikiamomis paslaugomis bei inventoriumi;
    2. reikalauti, kad įstaigos administracija atlygintų lankytojo patirtą žalą, atsiradusią dėl administracijos kaltės, šiose Taisyklėse ir teisės aktuose nustatyta tvarka.
29. Lankytojas įsipareigoja:
    1. prieš pradėdamas naudotis Sporto salės teikiamomis paslaugomis, įsitikinti, kad jo sveikatos būklė jam leidžia jomis naudotis. Neigiamos pasekmės, susijusios su šio reikalavimo nevykdymu, tenka pačiam lankytojui;
    2. rūbinėse ir sporto salėje laikytis švaros ir tvarkos;
    3. lauko avalynę palikti rūbinėje;
    4. užsiiminėti tik tomis sporto šakomis, kurios nurodytos sutartyje;
    5. sporto inventorių palikti tvarkingą, po treniruotės sudėti į jam skirtas vietas;
    6. naudotis inventoriumi tik pagal tiesioginę paskirtį;
    7. būdamas Sporto salėje, griežtai laikytis šiose Taisyklėse nustatytų reikalavimų;
    8. vykdyti personalo nurodymus dėl saugos reikalavimų ir šių Taisyklių laikymosi.
30. **ADMINISTRACIJOS TEISĖS IR PAREIGOS**
31. Administracija turi teisę:
    1. į Sporto salę neįleisti asmenų, kurių elgesys gali sutrikdyti tvarką, kelti pavojų kitų lankytojų saugumui, salės higienos būklei ir/ar prieštarautų visuomenėje priimtoms elgesio normoms;
    2. į Sporto salę neįleisti asmenų, jeigu jie nesutinka laikytis ar nesupranta šių Taisyklių;
    3. keisti Sporto salių teikiamų paslaugų įkainius;
    4. pašalinti iš Sporto salės lankytojus, kurie pažeidžia Taisykles bei nevykdo personalo nurodymų. Tokiu atveju pinigai lankytojams negrąžinami;
    5. vienašališkai keisti Taisykles, jas paskelbiant viešai.
32. **REKOMENDACIJOS LANKYTOJAMS**
33. Administracija rekomenduoja planuojantiems sportuoti lankytojams įvertinti savo fizines galimybes ir sveikatos būklę (pvz. lėtinius susirgimus, traumas ir t.t.).
34. Lankytojams nerekomenduojama į Sporto salę neštis brangių ir/ar vertingų daiktų (papuošalų, laikrodžių, mobiliųjų telefonų ir pan.), kurie gali būti sugadinti arba pamesti.
35. Lankytojams nerekomenduojama naudotis Sporto salių teikiamomis paslaugomis segint bet kokio tipo papuošalus ar kitus juvelyrinius dirbinius, galinčius padaryti žalą patiems lankytojams ir/ar sporto komplekso inventoriui.
36. **DRAUDIMAI**
37. Sporto salėje draudžiama:
    1. atsinešti bei vartoti maisto produktų bei alkoholinių gėrimų;
    2. atsinešti su savimi stiklinių, dūžtančių daiktų;
    3. mėtyti štangų skridinius ir svarmenis ant grindų ar kitaip niokoti inventorių;
    4. naudotis neveikiančiais treniruokliais;
    5. siekiant išvengti traumų, moksleiviams eiti į sporto salę be trenerio ar mokytojo leidimo;
    6. garsiai šūkauti, švilpauti, stumdytis;
    7. palikti vaikus be priežiūros;
    8. avėti nešvarią ar laukui skirtą avalynę, taip pat basiems;
    9. naudotis Sporto salės paslaugomis esant sveikatos pablogėjimui ar turint sveikatos sutrikimų;
    10. būti apsvaigusiam nuo alkoholio, narkotinių ir psichotropinių medžiagų.
38. **ATSAKOMYBĖ**
39. Lankytojas, padaręs žalą Sporto salei, jame esančiam turtui, lankytojų turtui ir/ar sveikatai, atsako Lietuvos Respublikos įstatymų nustatyta tvarka. Už žalą, kurią padaro nepilnamečiai, negalią turintys asmenys, atsako jų tėvai ar globėjai.
40. Administracijai ar darbuotojams įtarus, jog lankytojas padarė nusikalstamą veiką, nedelsiant yra kviečiama policija.
41. Nepilnamečių tėvai, globėjai ar kiti juos lydintys pilnamečiai asmenys yra atsakingi už kartu atvykusių nepilnamečių, negalią turinčių asmenų supažindinimą su Taisyklėmis ir už šių Taisyklių laikymąsi.
42. Lankytojas, patyręs turtinę ir/ar neturtinę žalą Sporto salėje, nedelsdamas turi pranešti apie tai administracijai ar kitam darbuotojui, nurodydamas įvykio vietą, laiką, aplinkybes, įvykį mačiusius asmenis. Jeigu lankytojas nesilaiko šios sąlygos, vėliau pateikti nusiskundimai ir pretenzijos dėl patirtos žalos sveikatai ir/ar turtui nenagrinėjami.
43. Administracija nenagrinėja lankytojo pretenzijų bei neatsako už lankytojo Sporto salėje patirtą turtinę ir/ar neturtinę žalą, jei lankytojas nesilaikė šiose Taisyklėse įtvirtintų reikalavimų ir/ar rekomendacijų.
44. Administracija neatsako už lankytojų paliktus asmeninius daiktus ir už tai, kad jie buvo prarasti ir/ar sugadinti.
45. Administracija už lankytojų sveikatai ir turtui kilusias pasekmes ar padarytą žalą tretiesiems asmenims neatsako, pretenzijų nepriima ir nenagrinėja, jei tos pasekmės atsirado dėl pačių lankytojų neatsargumo, nesilaikant šių Taisyklių, personalo teisėtų nurodymų nevykdymo.
46. Už tvarką varžybų metu, varžybų dalyvių ir žiūrovų saugumą atsakingi - varžybų organizatoriai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_